Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1

Sp. zn. : 2 Pv 441/14/5505	Liptovský Mikuláš, 15.5.2015
EEČ : 2-39-142-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
a
poškodeným:
1.	XXXXX 
	sídlo organizácie: XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 441,40 €. 
b.	Peňažná suma určená na všeobecne prospešné účely: 70,00 €. 
c.	Konkrétny adresát peňažnej sumy určenej na všeobecne prospešné účely: XXXXX, Vrbická 1883/32, XXXXX, č. ú.: 0331657672/0900. 
d.	Suma odovzdaná štátu na peňažnú pomoc obetiam trestnej činnosti: 35,00 €. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
realizované policajtom Obv.odd. PZ Liptovský Hrádok pod spisovou značkou ORP-751/LH-LM-2014.
Dňa 17. 08. 2014 v čase okolo 23.00 hod. po predchádzajúcej vzájomnej dohode obvinený XXXXX ako nočný strážnik areálu Poľnohospodárskeho družstva XXXXX, ktorého je zamestnancom, vypol vonkajšie osvetlenie areálu uvedeného družstva, pričom následne obvinení XXXXX, XXXXX a XXXXX pristúpili k tam odstavenému nákladnému motorovému vozidlu továrenskej značky LIAZ 8102, ev. č. LM 773 CG a presne nezisteným spôsobom odstránili z palivovej nádrže veko zabezpečené uzamknutým visiacim zámkom, z ktorej za pomoci gumovej hadice odcudzili 50 l motorovej nafty do plastových bandasiek a následne z tam odstaveného kolesového traktora továrenskej značky Case IH Puma 180, ev. č. LM 990 AD nezisteným spôsobom odstránili uzamknuté veko z palivovej nádrže, z ktorej za pomoci gumenej hadice odcudzili 200 l motorovej nafty, čím spôsobili škodu Poľnohospodárskemu družstvu XXXXX so sídlom vo Východnej č. 465, IČO: 195812 vo výške 290,- €. 

Odôvodnenie: 
	Poverený príslušník Obvodného oddelenia PZ v Liptovskom Hrádku pod číslom ORP-751/LH-LM-2014 na základe uznesenia o začatí trestného stíhania podľa § 199 ods. 1 Trestného poriadku zo dňa 18. 08. 2014 a uznesenia o vznesení obvinenia podľa § 206 ods. 1 Trestného poriadku zo dňa 29. 09. 2014 viedol trestné stíhanie proti obvinenému ml. XXXXX za prečin krádeže podľa § 212 ods. 2 písm. a/ Trestného zákona v spolupáchateľstve podľa § 20 Trestného zákona pre skutok uvedený vo výrokovej časti tohto uznesenia. 
	Skutok je obvinenému preukázaný okrem jeho priznania výpoveďami spoluobvinených XXXXX, XXXXX a XXXXX, ďalej výsluchom zástupcu poškodeného XXXXX XXXXX, zápisnicou o obhliadke miesta činu s pripojenou fotodokumentáciou a vyčíslením spôsobenej škody. 
	Obvinený XXXXX za prítomnosti zákonnej zástupkyne XXXXX obhajcu XXXXX dňa 10. 03. 2015 a poškodený XXXXX - splnomocnenec poškodeného XXXXX dňa 12. 03. 2015 na Okresnom súde v Liptovskom Mikuláši pred probačným a mediačným úradníkom uzavreli zmier podľa § 220 ods. 1 a nasl. Trestného poriadku. Obvinení spoločne uhradili spôsobenú škodu XXXXX vo výške 441,40 €, čo potvrdil zástupca poškodeného. 
	Obvinený XXXXX do zápisnice o výsluchu obvineného dňa 03. 12. 2014 a následne dňa 10. 03. 2015 pred probačným a mediačným úradníkom Okresného súdu XXXXX vyhlásil, že spáchal skutok, za ktorý je trestne stíhaný, súhlasil s podmienkami o uzavretí zmieru a spáchanie prečinu oľutoval. 
Obvinený XXXXX doposiaľ nebol súdne trestaný. Podľa správy Úradu práce, sociálnych vecí a rodiny XXXXX obvinený pochádza z usporiadanej rodiny. Skutok oľutoval a sľúbil, že to viac neurobí. V mieste bydliska požíva dobrú povesť. 
Za prečin krádeže podľa § 212 ods. 2 Trestného zákona možno uložiť trest odňatia slobody až na dva roky.
Podľa § 220 ods. 1 Trestného poriadku, pretože obvinený spáchal nedbanlivostný prečin, kde horná hranica trestnej sadzby neprevyšuje 5 rokov, môže byť za zákonom splnených podmienok uzavretý zmier. 
Zákonná zástupkyňa obvineného XXXXX dňa 14. 04. 2015 vložila na bankový účet Krajskej prokuratúry v Žiline sumu 70,- € určenú na všeobecne prospešné účely, z ktorej 50% žiada poukázať na účet XXXXX, Vrbická 1883/32, XXXXX a 50% štátu na peňažnú pomoc poškodeným podľa osobitného zákona. 
Vzhľadom na osobu obvineného, tiež na jeho osobné pomery považujem sumu určenú na všeobecne prospešné účely, ktorú poukázal obvinený, za primeranú. 
Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ  bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom,  a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Podľa § 221 Trestného poriadku, ak to okolnosti prípadu vyžadujú, pred rozhodnutím o schválení zmieru prokurátor vypočuje obvineného a poškodeného, najmä na spôsob a okolnosti uzavretia zmieru, či zmier medzi nimi bol uzavretý dobrovoľne a či súhlasia so schválením zmieru; výsluchom obvineného zistí, či rozumie obsahu obvinenia a či si je vedomý dôsledkov schválenia zmieru. Súčasťou výsluchu obvineného musí byť vyhlásenie, že spáchal skutok, za ktorý je stíhaný. Pred výsluchom treba obvineného a poškodeného poučiť o ich právach,  o podstate zmieru.
Podľa § 223 ods. 2 Trestného poriadku pri určení adresáta peňažnej sumy určenej na všeobecne prospešné účely je súd a v prípravnom konaní prokurátor viazaný obsahom dohody o zmieri medzi obvineným a poškodeným.
Podľa § 224 Trestného poriadku peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotné, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona. Z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.
V prípravnom konaní boli splnené zákonom stanovené podmienky na schválenie zmieru a súčasné zastavenie trestného stíhania, preto som rozhodla tak, ako je uvedené vo výrokovej časti tohto uznesenia.	

Poučenie: 
Proti tomuto uzneseniu nie je prípustná sťažnosť (§ 215 ods. 6 Trestného poriadku).

JUDr. Anna Turčinová
prokurátorka